ai4bharat/Pralekha huggingface dataset:
పౌర విమానయాన మంత్రిత్వ శాఖ
ప్రభుత్వ, ప్రయివేటు భాగస్వామ్యం ద్వారా అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు ఆరు విమానాశ్రయాల లీజుకు మంత్రిమండలి ఆమోదం.
ప్రధానమంత్రి శ్రీ నరేంద్రమోదీ ఆధ్ద్యక్షతన సమావేశమైన కేంద్రమంత్రి మండలి దిగువ అంశాలకు ఆమోదం తెలియజేసింది :
i. ఏఏఐ కి చెందిన అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు - ఆరు విమానాశ్రయాలను ప్రభుత్వ ప్రయివేటు భాగస్వామ్య అంచనా కమిటీ  ద్వారా ప్రభుత్వ, ప్రయివేటు భాగస్వామ్యం  కింద నిర్వహణ, యాజమాన్యం, అభివృద్ధి చేయడానికి లీజుకు ఇవ్వడానికి సూత్రప్రాయంగా ఆమోదం.
ii. పిపిపిఏసి పరిధి దాటి ఉన్న ఏ అంశాలనైనా నిర్ణయించడానికి - నీతీ ఆయోగ్ సీఈవో అధ్యక్షతన - పౌర విమానయాన శాఖ కార్యదర్శి, ఆర్ధిక వ్యవహారాల శాఖ కార్యదర్శి, వ్యయ శాఖ కార్యదర్శులతో ఒక కార్యదర్శుల సాధికార బృందం ఏర్పాటు.
ప్రయోజనాలు :
1. మౌలిక సదుపాయాల ప్రాజెక్టులలో పిపిపి వల్ల - ప్రభుత్వ రంగంలో అవసరమైన పెట్టుబడులను నియంత్రించడంతో పాటు - సేవల సరఫరా, నైపుణ్యం, వ్యవస్థ, వృత్తి నైపుణ్యంలలో సామర్ధ్యం పెరుగుతుంది.
2. విమానాశ్రయాల మౌలిక సదుపాయాల ప్రాజెక్టులలో పిపిపి వల్ల - విమానాశ్రయాల్లో ప్రపంచస్థాయి మౌలిక సదుపాయాలు, విమాన ప్రయాణీకులకు సకాలంలో సమర్ధవంతమైన సేవల సరఫరా, ఎటువంటి పెట్టుబడి లేకుండా భారత విమానాశ్రయాల సాధికార సంస్థకు ఆదాయ వృద్ధి మొదలైనవి లభిస్తాయి. వీటిలో హైదరాబాద్, బెంగళూరు లలో గ్రీన్ ఫీల్డ్ విమానాశ్రయాలు కూడా ఉన్నాయి. ప్రస్తుతం ఢిల్లీ, ముంబయి, బెంగుళూరు, హైదరాబాద్, కొచ్చిన్ విమానాశ్రయాలు పిపిపి కింద నిర్వహించబడుతున్నాయి.
3. భారతదేశంలోని పిపిపి విమానాశ్రయాలు - విమానాశ్రయాల సేవా నాణ్యత  పరంగా - ఆయా విభాగాలలో - అంతర్జాతీయ విమానాశ్రయాల మండలి  - ఎంపిక చేసిన జాబితాలో - మొదటి ఐదు స్థానాలను దక్కించుకున్నాయి.
4. పీపీపీ ప్రయోగాలు ప్రపంచ స్థాయి విమానాశ్రయాలను రూపొందించాయి. ఏఏఐ తన ఆదాయాన్ని పెంచుకోడానికీ - అలాగే దేశంలోని ఇతర ప్రాంతాల్లో విమానాశ్రయాలు అభివృద్ధి చేయడంపై , విమానయాన మౌలిక సదుపాయాలను అభివృద్ధి చేయడం పై దృష్టి కేంద్రీకరించడానికి కూడా ఇవి సహాయపడ్డాయి.
పూర్వరంగం :
భారతదేశంలో దేశీయ, విదేశీ విమానయానం పెరగడంతో - చాలా విమానాశ్రయాల్లో రద్దీ పెరిగింది. దశాబ్దకాలం క్రితం ప్రయివేటు పరం చేసిన ఐదు విమానాశ్రయాలు, రాకపోకలు పెరగడంతో - అంతేకా అంతర్జాతీయ ఆపరేటర్లు, పెట్టుబడిదారుల దృష్టిని ఆకర్షిస్తున్నాయి. అంతర్జాతీయ ఆసక్తి కారణంగా - మౌలిక సదుపాయాల రంగాలన్నింటిలో - విమానయాన రంగం - అగ్ర స్థానంలో ఉంది. అంతర్జాతీయ ఆపరేటర్లు, పెట్టుబడిదారులు - 3-4 మిలియన్ ప్రయాణీకుల కంటే ఎక్కువ సామర్ధ్యం ఉన్న బ్రౌన్ ఫీల్డ్ విమానాశ్రయాల విస్తరణ అవకాశాలకోసం ఎదురుచూస్తున్నారు. పిపిపి విధానాన్ని అనుసరించడం ద్వారా - విదేశీ ప్రత్యక్ష పెట్టుబడులు  లను వెంటనే ఆకర్షించడానికి - విమానాశ్రయాల రంగం - అవకాశం కల్పిస్తోంది.
అందువల్ల, ఏఏఐ కి చెందిన అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు - ఆరు విమానాశ్రయాలను - ప్రభుత్వ, ప్రయివేటు భాగస్వామ్యం  కింద మొదటి దశ నిర్వహణ, యాజమాన్యం, అభివృద్ధి చేయడానికి లీజుకు ఇవ్వాలని - నిర్ణయించడం జరిగింది. దీనివల్ల, ఏఏఐ కి ఆదాయం పెరుగడంతో పాటు, ఉపాధి కల్పన, సంబంధిత మౌలికసదుపాయాల కల్పన ద్వారా - ఈ ప్రాంతాలలో ఆర్ధికాభివృధి మెరుగౌతుందని భావిస్తున్నారు.(Visitor Counter : 78
పెట్రోలియం- సహజ వాయువుల మంత్రిత్వ శాఖ
చమురు మరియు సహజవాయువు పరిశ్రమల రంగంలో 5. 88 లక్షల కోట్ల వ్యయ అంచనాలతో 8, 363 ప్రాజెక్టుల ప్రారంభం.
ఈ ఏడాది ఏప్రిల్ 20నుంచి తిరిగి ప్రారంభమైన ప్రాజెక్టుల పనులు.
ఈ ప్రాజెక్టుల ద్వారా కేంద్ర ప్రభుత్వం 33.8 కోట్ల పని దినాలను కల్పిస్తోంది.
సంక్షోభాన్ని అవకాశంగా మార్చుకున్న పెట్రోలియం పరిశ్రమల రంగం. భారీ స్థాయిలో పని చేస్తూ దేశంలో ఉద్యోగ కల్పనకు, ఆర్ధిక రంగ వృద్ధికి దోహదం.
కరోనా మహమ్మారి కట్టడికి సంబంధించిన అన్ని రకాల ప్రమాణాలను పాటిస్తూనే చమురు మరియు సహజవాయువుల పరిశ్రమల రంగంలో రూ. 5. 88 లక్షల కోట్ల వ్యయ అంచనాలతో 8, 363 ప్రాజెక్టులను ప్రారంభించారు. ఈ ప్రాజెక్టుల పనులన్నీ ఈ ఏడాది ఏప్రిల్ 20నుంచి తిరిగి ప్రారంభమయి ప్రగతి పథంలో కొనసాగుతున్నాయి. .
చమురు మరియు సహజవాయువు పరిశ్రమలకు చెందిన అన్ని రకాల ప్రాజెక్టులు ఇందులో వున్నాయి. వీటిలో ప్రధానమైన ప్రాజెక్టులు 25. వీటి వ్యయ అంచనా రూ. 1, 67, 248 కోట్లు. వీటిని చేపట్టడంద్వారా 76,56,825 పనిదినాలను కల్పలించడం జరిగింది.
కొనసాగుతున్న ప్రాజెక్టుల నిర్మాణంపై కేంద్ర ప్రెట్రోలియం మరియు సహజవాయువుల మంత్రిత్వశాఖ మంత్రి శ్రీ ధర్మేంద్ర ప్రధాన్ ఆధ్వర్యంలో సమగ్రమైన సమీక్షలు జరుగుతున్నాయి. తాజా సమీక్ష ఈ నెల 24న నిర్వహించారు. కేంద్ర మంత్రి దార్శనికత కారణంగా దేశంలో పెట్రోలియం పరిశ్రమ సంక్షోభాన్నించి బైటపడి అవకాశాలను సద్వినియోగం చేసుకుంటోంది. దేశంలో ఉద్యోగ ఉపాధి అవకాశాలు కల్పించడానికిగాను, వృద్ధిని సాధించడానికిగాను భారీ ఎత్తున కేంద్ర పెట్రోలియం, సహజవాయువుల మంత్రిత్వశాఖ పని చేస్తోంది. దేశ ఆర్ధిక వ్యవస్థ తిరిగి పుంజుకోవడానికిగాను దేశంలోని చమురు సహజవాయువు సంస్థలు ప్రధాన పాత్ర పోషిస్తున్నాయి. ఉద్యోగాల కల్పన, వస్తు రవాణాలో ముఖ్య భూమిక పోషిస్తూ దేశ ఆర్ధిక రంగానికి మద్దతుగా నిలిచాయి.
ఈ 8363 ప్రాజెక్టులను పూర్తి చేసే లోపు ప్రత్యక్షంగాను, పరోక్షంగాను 33.8 కోట్ల పని దినాల కల్పన జరుగుతుంది. ఇందులో ఉద్యోగాల కల్పనకు సంబంధించి 9.76 కోట్ల పని దినాలను 2020-21 ఆర్ధిక సంవత్సరంలో కల్పించాలని లక్ష్యంగా పెట్టుకోవడం జరిగింది. 2020-21 ఆర్ధిక సంవత్సరంలో  ఈ చమురు , సహజవాయువు ప్రాజెక్టుల నిర్వహణకు సంబంధించిన మూలధన వ్యయంద్వారా 2.2 కోట్లకు పైగా పని దినాలు కల్పించడం జరిగింది.
2020-21 ఆర్ధిక సంవత్సరంలో చమురు, సహజవాయువు కంపెనీలు ఉద్యోగ కల్పన దృష్టితో నిర్వహించే తమ నిర్వహణా కార్యక్రమాలకోసం  రూ. 41, 672 కోట్లు వ్యయం చేయాలని ప్రణాళికలు రూపొందించుకున్నాయి. ఇందులో రూ. 11, 296 కోట్లు ఇప్పటికే ఖర్చు చేశారు. ఈ రూ. 41, 672 కోట్ల ఓపెక్స్ ద్వారా ప్రత్యక్షంగాను, పరోక్షంగాను 14. 5 కోట్ల ఉపాధి పనిదినాల కల్పన జరుగుతుంది. ఇంతవరకూ 2020-21 ఆర్ధిక సంవత్సరంలో  ప్రత్యక్షంగాను, పరోక్షంగాను 4.4 కోట్ల పని దినాలను ఓపెక్స్ ద్వారా కల్పించడం జరిగింది.
2020-21 ఆర్ధిక సంవత్సరంలో మూలధన వ్యయానికి , ఉద్యోగ కల్పనకు సంబంధించిన కార్యక్రమాల నిర్వహణకు  రూ. 1.62 లక్షల కోట్లను ఖర్చు చేయాలని చమురు, సహజవాయువు కంపెనీలు లక్ష్యంగా పెట్టుకున్నాయి. తద్వారా ప్రత్యక్షంగాను, పరోక్షంగాను 24 కోట్ల పని దినాల కల్పనకు అవకాశముంది. ఇంత పెద్ద మొత్తంలో చేస్తున్న వ్యయం కారణంగా ఆయా పరిశ్రమల్లో పెట్టుబడులు పెరుగుతాయి. తద్వారా దేశ ఆర్ధిక రంగం పునరుజ్జీవం పొందుతుంది. దేశ ప్రజలకు ఉద్యోగ ఉపాధి అవకాశాలు పెరుగుతాయి.
ఆరోగ్య, కుటుంబ సంక్షేమ మంత్రిత్వ శాఖ
దేశంలో చికిత్సలో ఉన్న కరోనా కేసులు 22,28,724 కు తగ్గుదల; గత 24 గంటల్లో తగ్గిన కేసులు 1,14,428
1.73 లక్షలతో గత 45 రోజుల దిగువకు చేరిన కొత్త కేసులు
రెండు రోజులుగా రోజువారీ కొత్త కేసులు 2 లక్షలలోపే
16 రోజులుగా కొత్తకేసుల కంటే కోలుకుంటున్నవారే అధికం
కోలుకున్నవారి శాతం మరింత పెరిగి 90.80% కి చేరిక
రోజువారీ పాజిటివిటీ 8.36%; 5 రోజులుగా 10% లోపు
పరీక్షల సామర్థ్యం పెంపు; ఇప్పటిదాకా దాదాపు 34.1 కోటి పరీక్షలు
భారతదేశంలో చికిత్సలో ఉన్న కోవిడ్ బాధితుల సంఖ్య 22,28,724 కు తగ్గింది. గత 24 గంటలలో తగ్గిన సంఖ్య మే 10 తరువాత నమోదైన అతి పెద్ద సంఖ్య. గత 24 గంటలలో నికరంగా 1,14,428 కేసులు తగ్గాయి. ప్రస్తుతం ఇవి మొత్తం పాజిటివ్ కేసులలో 8.04% మాత్రమే.
రోజువారీ కొత్త కేసులు తగ్గుతూ ఉన్న క్రమంలో వరుసగా 13వ రోజుకూడా రోజుకు 3 లక్షలలోపు కొత్త కేసులు నమోదవుతూ వస్తున్నాయి. గత రెండు రోజులుగా రెండు లక్షలలోపే కేసులు నమోదవుతున్నాయి. గత 24 గంటల్లో 1,73,790 కేసులు వచ్చాయి.
వరుసగా 16 రోజులుగా దేశంలో కొత్త కేసులకంటే కోలుకుంటున్నవారే ఎక్కువగా నమోదవుతున్నారు. గత 24 గంటల్లో 2,84,601 మంది కోలుకోగా ఈ సంఖ్య అంతకు ముందు రోజుకంటే 1,10,811 ఎక్కువ కావటం గమనార్హం.
కరోనా సంక్షోభం మొదలైనప్పటినుంచి ఇప్పటిదాకా 2,51,78,011 కోవిడ్ బారి నుంచి బైటపడ్దారు. గత 24 గంటలలో 2,84,601 మంది కోలుకున్నారు. దీంతో మొత్తంగా కోలుకున్నవారి శాతం 90.80% గా నమోదైంది.
గత 24 గంటలలో 20,80,048 కోవిడ్ పరీక్షలు జరగ్గా ఇప్పటిదాకా జరిపిన మొత్తం పరీక్షలు 34.11 కోట్లు. ఒకవైపు పరీక్షల సంఖ్య పెరుగుతూ ఉండగా వారపు పాజిటివిటీ తగ్గుతోంది. ప్రస్తుతం అది 9.84% కాగా రోజువారీ పాజిటివిటీ ఈరోజు 8.36% గా నమోదైంది. వరుసగా ఐదు రోజులుగా ఇది 10% కంటే దిగువన ఉంది.
దేశవ్యాప్తంగా టీకాల కార్యక్రమం వేగం పుంజుకోవటంతో మొత్తం టీకా డోసుల సంఖ్య 20.89 కోట్లు అయింది. 20 కోట్ల మైలురాయి వేగంగా దాటిన దేశాల్లో అమెరికా తరువాత స్థానం భారత దేశానిదే. ఉదయం 7 గంటలకు అందిన సమాచారం ప్రకారం 29,72,971 శిబిరాల ద్వారా ఇప్పటిదాకా 20,89,02,445 టీకా డోసుల పంపిణీ జరిగింది. అవి:
|
|
ఆరోగ్య సిబ్బంది
|
|
మొదటి డోస్
|
|
98,43,534
|
|
రెండో డోస్
|
|
67,60,010
|
|
కోవిడ్ యోధులు
|
|
మొదటి డోస్
|
|
1,54,62,813
|
|
రెండో డోస్
|
|
84,63,622
|
|
18-44 వయోవర్గం
|
|
మొదటి డోస్
|
|
1,67,66,581
|
|
|
|
రెండో డోస్
|
|
298
|
|
45 - 60 వయోవర్గం
|
|
మొదటి డోస్
|
|
6,45,90,833
|
|
రెండో డోస్
|
|
1,03,52,228
|
|
60 పైబడ్డవారు
|
|
మొదటి డోస్
|
|
5,81,15,492
|
|
రెండో డోస్
|
|
1,85,47,034
|
|
మొత్తం
|
|
20,89,02,445
రైల్వే మంత్రిత్వ శాఖ
భారతీయ రైల్వేలో రూ.32,500 కోట్లతో 2,399 కి.మీ. పొడవైన 7 బహుళ మార్గాల ప్రాజెక్టులకు కేంద్ర మంత్రిమండలి ఆమోదం
ప్రస్తుత లైన్ల సామర్థ్యం పెంపు.. రైళ్ల నిర్వహణ సరళీకరణ..
రద్దీ తగ్గింపు.. ప్రయాణ/రవాణా సౌలభ్యం లక్ష్యంగా నిర్ణయం;
ఈ ప్రాజెక్టుల నిర్మాణం ద్వారా 7.06 కోట్ల పనిదినాలతో ప్రత్యక్ష ఉపాధి సృష్టి;
సామర్థ్యం పెంపుతో అదనంగా 200 ‘ఎంటిపిఎ’ మేర సరకు రవాణాకు వీలు
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆర్థిక వ్యవహారాల సంఘం ఇవాళ భారతీయ రైల్వే మంత్రిత్వశాఖ పరిధిలో దాదాపు రూ.32,500 కోట్ల విలువైన ఏడు బహుళ మార్గాల ప్రాజెక్టులకు ఆమోదం తెలిపింది. ఈ ప్రాజెక్టులకు కేంద్ర ప్రభుత్వం నుంచి 100 శాతం నిధులు అందుతాయి. ఈ బహుళ మార్గాల పనుల ప్రతిపాదనల మేరకు పనులు పూర్తయ్యాక రవాణా కార్యకలాపాల సౌలభ్యంతోపాటు రద్దీ కూడా తగ్గుతుంది. ఆ మేరకు భారతీయ రైల్వేల పరిధిలోని అత్యంత రద్దీ మార్గాల్లో అవసరమైన మౌలిక సదుపాయాల రూపకల్పనకు ఈ ప్రాజెక్టులు తోడ్పడతాయి.
ఈ ఏడు ప్రాజెక్టులు 9 రాష్ట్రాలు- ఉత్తరప్రదేశ్, బీహార్, తెలంగాణ, ఆంధ్రప్రదేశ్, మహారాష్ట్ర, గుజరాత్, ఒడిషా, జార్ఖండ్, పశ్చిమ బెంగాల్ పరిధిలోని 35 జిల్లాలకు విస్తరిస్తాయి. వీటిద్వారా ఇప్పటికేగల రైలు మార్గాల నెట్ వర్క్కు అదనంగా 2,339 కిలోమీటర్ల పొడవైన మార్గం జోడించబడుతుంది. ఈ పనులతో ఆయా రాష్ట్రాల్లోని కార్మికులకు 7.06 కోట్ల పనిదినాల మేర ఉపాధి అవకాశాలు అందివస్తాయి.
ప్రాజెక్టుల వివరాలు:
|
|
వ.సం.
|
|
ప్రాజెక్టు పేరు
|
|
ప్రాజెక్టు స్వభావం
|
|
1
|
|
గోరఖ్పూర్-కంటోన్మెంట్-వాల్మీకి నగర్
|
|
ప్రస్తుత మార్గం డబ్లింగ్
|
|
2
|
|
సోన్ నగర్-ఆండాళ్ మల్టీ ట్రాకింగ్ ప్రాజెక్ట్
|
|
బహుళ ట్రాకింగ్
|
|
3
|
|
నెర్గుండి-బరంగ్/ఖుర్దా రోడ్-విజయనగరం
|
|
3వ మార్గం
|
|
4
|
|
ముద్ఖేడ్-మేడ్చల్/మహబూబ్ నగర్-ధోన్
|
|
ప్రస్తుత మార్గం డబ్లింగ్
|
|
5
|
|
గుంటూరు-బీబీనగర్
|
|
ప్రస్తుత మార్గం డబ్లింగ్
|
|
6
|
|
చోపన్-చునార్
|
|
ప్రస్తుత మార్గం డబ్లింగ్
|
|
7
|
|
సమాఖియాలి-గాంధీధామ్
|
|
నాలుగు మార్గాలకు పెంపు
ఆహారధాన్యాలు, ఎరువులు, బొగ్గు, సిమెంట్, ఫ్లై-యాష్, ఐరన్, ఉక్కు ఉత్పత్తులు, క్లింకర్స్, ముడిచమురు, సున్నపు రాయి, వంటనూనెలు తదితర వివిధ రకాల వస్తు రవాణాకు ఇవి కీలక మార్గాలు. ఈ మార్గాల్లో సామర్థ్యం పెంపు పనుల వల్ల ఒనగూడే అదనపు ఫలితాల్లో 200 మిలియన్ టన్నుల వార్షిక రవాణా  సామర్థ్యం పెరుగుదల ఒకటి. రైల్వేలు పర్యావరణ అనుకూలం మాత్రమేగాక ఇంధన పొదుపుతో కూడినవి కావడం వల్ల, వాతావరణ లక్ష్యాల సాధనతోపాటు దేశంలో రవాణా వ్యయం తగ్గింపులో తోడ్పడతాయి.
ప్రధానమంత్రి స్వప్నిస్తున్న నవ భారతం రూపకల్పన దిశగా ఈ ప్రాజెక్టులు చేపడుతున్నారు. వీటివల్ల ఈ ప్రాంత ప్రజలకు బహుళ నైపుణ్య కల్పన ద్వారా స్వావలంబన సిద్ధిస్తుంది. అలాగే వారికి ఉపాధి/స్వయం ఉపాధి అవకాశాలు అందివస్తాయి. బహుళ-రవాణా సాధన అనుసంధానం లక్ష్యంగా అమలు చేస్తున్న ‘పిఎం-గతిశక్తి జాతీయ బృహత్తర ప్రణాళిక’కు అనుగుణంగా ఈ ప్రాజెక్టులను సమీకృత ప్రణాళిక ద్వారా అమలు చేస్తున్నారు. తద్వారా వస్తుసేవలతోపాటు ప్రజా రవాణాకు నిరంతర అనుసంధానం అందుబాటులోకి వస్తుంది.
ఆరోగ్య, కుటుంబ సంక్షేమ మంత్రిత్వ శాఖ
గడిచిన 24 గంటల్లో కోలుకున్న కోవిడ్ బాధితులు 20,000 దాటటంతో 63.24%చేరిన కోలుకున్నవారిశాతం
మొత్తం కోలుకున్నవారు దాదాపు 6 లక్షలు
చికిత్సలో ఉన్నవారి సంఖ్య 3,19,840 మాత్రమే
గడిచిన 24 గంటల్లో కోలుకున్న కోవిడ్ బాధితుల సంఖ్య గణనీయంగా పెరిగింది. 24 గంటల్లో 20,572 మంది కోలుకోగా ఇప్పటివరకు బాధితులలో కోలుకున్నవారి మొత్తం సంఖ్య 5,92,031 కి చేరింది. దీంతో నేటికి కోలుకున్నవారి శాతం 63.24% అయింది.
కోలుకున్నవారు పెరగటానికి ప్రధానంగా పరీక్షల సంఖ్య బాగా పెరగటం, సకాలంలో వ్యాధి నిర్థారణ, సమర్థంగా చికిత్సచేయటం అనే అంశాలున్నాయి. కొన్ని సందర్భాలలో ఆస్పత్రులకు బదులు ఇళ్ళలోనే క్వారంటైన్ చేసి ఎప్పటికప్పుడు పర్యవేక్షించటం కూడా సత్ఫలితాలనిచ్చింది. లక్షణాలు కనబడని, తేలికపాటి లక్షణాలు మాత్రమే కనబడిన బాధితుల విషయంలో ఇళ్ళలో ఉంచుతూ ఆక్సిమీటర్లు వాడేట్టు చేసి ప్రమాణాలు పాటింపజేయటం వలన ఆస్పత్రుల మౌలిక సదుపాయాలమీద భారం పడకుండా కూడా చూడగలిగారు.
కోలుకున్నవారికీ, చికిత్సలో ఉన్నవారికీ మధ్య తేడా బాగా పెరుగుతోంది. ఈరోజుకు ఆ సంఖ్య 2,72,191 కు చేరింది. ఆ విధంగా చూసినప్పుడు బాధితులకంటే కోలుకున్నవారు 1.85 రెట్లు ఎక్కువగా ఉన్నారు.
భారతదేశంలో కోవిడ్ బాధితులకున్ చికిత్స చేయటానికి అందుబాటులో ఉన్న మౌలిక సదుపాయాలలో 1378 ప్రత్యేక కోవిడ్ ఆస్పత్రులు, 3077 ప్రత్యేక కోవిడ్ ఆరోగ్య కేంద్రాలు, 10351 కోవిడ్ సంరక్షక కేంద్రాలు ఉన్నాయి. వాటిలో మొత్తం 21,738 వెంటిలేటర్లు, 46,487 ఐసియు పడకలు, 1,65,361 ఆక్సిజెన్ తో కూడిన పడకలు ఉన్నాయి.
కేంద్ర ప్రభుత్వం ఇప్పటివరకూ 230.98 లక్షల ఎన్95 మాస్కులు, 123.56 లక్షల పిపిఇ కిట్లు, 11,660 వెంటిలేటర్లు రాష్ట్రాలకు, కేంద్రపాలిత ప్రాంతాలకు అందజేసి కోవిడ్ చికిత్స సమర్థవంతంగా జరగటానికి దోహదం చేసింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
పౌర విమానయాన మంత్రిత్వ శాఖ
2020 ఏప్రిల్ 7న లైఫ్ లైన్ ఉడాన్ విమానాలలో దేశవ్యాప్తంగా 39 టన్నుల మందుల సరఫరా
దేశీయ అవసరాలను తీర్చే లైఫ్ లైన్ ద్వారా రవాణా చేయడానికి
ఉడాన్ పోర్టల్ తోడ్పడుతుంది
ఏప్రిల్ 7, 2020 న దేశవ్యాప్తంగా 39.3 టన్నుల మందుల సరఫరాలను లైఫ్ లైన్ విమానాల ద్వారా రవాణా చేశారు. కోవిడ్ -19 మహమ్మారిని ఎదుర్కోవడానికి లాక్ డౌన్ ప్రకటించిన తరువాత ఈ విమానాలు దాదాపు 240 టన్నుల మందులను రవాణా చేశాయి. ఇప్పటి వరకు లైఫ్ లైన్ ఉడాన్ కింద 161 విమానాలు దాదాపు 1,41,080 కిలోమీటర్లు తిరిగాయి. వాటిలో 99 విమానాలను ఎయిర్ ఇండియా మరియు ఎలియన్స్ ఎయిర్ నడుపగా 54 విమానాలను భారతీయ వైమానిక దళం  నడిపింది. అంతేకాక ఏప్రిల్ 7, 2020న ఎయిర్ ఇండియా అంతర్జాతీయ మార్గంలో 6.14 టన్నుల వైద్యసామగ్రిని హాంగ్ కాంగ్ , ఆ పై నుంచి, అంతేకాక కొలంబో నుంచి 8.85 టన్నుల మందుల సరఫరాలను ఎయిర్ ఇండియా తీసుకొని వచ్చింది.
లైఫ్ లైన్ ఉడాన్ విమానాల తాజా సమాచారం, చిత్రాలతో లైఫ్ లైన్ ఉడాన్ వెబ్ సైట్ లో ఉంచడం జరుగుతోంది. విమానాల ద్వారా మందులు, వైద్య చికిత్సా సామగ్రి రవాణాకు సంబంధించిన సమాచారం అందించడానికి ఈ వెబ్ సైట్ ప్రత్యేకించారు. దీనికి సంబంధించిన లింక్ https://esahaj.gov.in/lifeline_udan. విమానాలు, వాటిలో పంపుతున్న సరుకుల వివరాలను వివిధసంస్థలు, ప్రభుత్వ అధికారులు, విభాగాలు ఎల్లప్పుడు వెబ్ సైటులో ఉంచుతుంటాయి. దానివల్ల సంబందితులందరూ వివరాలను పోగుచేసుకుని సమన్వయంతో సమర్ధవంతంగా తమ కార్యాచరణను రూపొందించుకోవచ్చు. వినియోగాదారులకు ఎదురవుతున్న సవాళ్ళ ఆధారంగా, అవసరాలకు తగినట్లుగా పోర్టల్ ను తాజాపరచడం, సవరించడం జరుగుతోంది.
|
|
తేదీ
|
|
ఎయిర్ ఇండియా
|
|
ఎలియన్స్
|
|
ఐ ఎ ఎఫ్
|
|
ఇండిగో
|
|
స్పైస్ జెట్
|
|
మొత్తం
|
|
07.4.2020
|
|
04
|
|
02
|
|
03
|
|
--
|
|
--
|
|
09
ఎయిర్ ఇండియా మరియు ఐ ఏ ఎఫ్ ప్రాధమికంగా జమ్మూ & కాశ్మీర్, లద్దాక్, ఈశాన్యం మరియు ఇతర ద్వీప ప్రాంతాలకోసం సహకరించు కున్నాయి.
దేశీయ సరుకుల రవాణా విమాన సంస్థలు బ్లూ డార్ట్, స్పైస్ జెట్ మరియు ఇండిగో తమ సరుకుల విమానాలను వాణిజ్యసరళిలో నడుపుతున్నాయి. మార్చి 24 నుంచి ఏప్రిల్ 7వ తేదీ మధ్యలో స్పైస్ జెట్ 203 సరుకుల రవాణా విమానాలను నడిపింది. 2,77,080 కిలోమీటర్లు తిరిగి 1647.59 టన్నుల సరుకులను చేరవేసింది. వాటిలో 55 అంతర్జాతీయ సరుకుల రవాణా విమానాలు. మార్చి 25 నుంచి ఏప్రిల్ 7వ తేదీ మధ్య బ్లూ డార్ట్ సంస్థకు చెందిన 64 దేశీయ రవాణా విమానాలు 62,245 కిలోమీటర్లు ప్రయాణించి 951.73 టన్నుల సరుకులను చేరవేశాయి. ఏప్రిల్ 3-4 తేదీల్లో ఇండిగో సంస్థ 8 సరుకుల రవాణా విమానాలను 6103 కిలోమీటర్లు నడిపి 3.14 టన్నుల సరుకులను చేరవేశాయి.
స్పైస్ జెట్ ద్వారా దేశీయ రవాణా 
|
|
తేదీ
|
|
విమానాల సంఖ్య
|
|
టన్నులు
|
|
కిలోమీటర్లు
|
|
07-04-2020
|
|
12
|
|
96.89
|
|
13,634
స్పైస్ జెట్ ద్వారా అంతర్జాతీయ రవాణా 
|
|
తేదీ
|
|
విమానాల సంఖ్య
|
|
టన్నులు
|
|
కిలోమీటర్లు
|
|
07-04-2020
|
|
2
|
|
20.57
|
|
5,236
బ్లూడార్ట్ ద్వారా రవాణా 
|
|
తేదీ
|
|
విమానాల సంఖ్య
|
|
టన్నులు
|
|
కిలోమీటర్లు
|
|
07-04-2020
|
|
6
|
|
89.600
|
|
7131.30
ఫుడ్ ప్రాసెసింగ్ పరిశ్రమల మంత్రిత్వ శాఖ
ఉత్పత్తి అధారిత ప్రోత్సాహక పథకం
“ఆత్మనిర్భర్ భారత్ అభియాన్”లో భాగంగా భారతదేశ ఉత్పాదక సామర్థ్యాలను పెంపొందించడానికి మరియు ఎగుమతులను మెరుగుపరచడానికి రూ.10,900 కోట్ల వ్యయంతో కేంద్రం ఫుడ్ ప్రాసెసింగ్ పరిశ్రమ కోసం... ఉత్పత్తి ఆధారిత ప్రోత్సాహక పథకం  రూపొందించింది. ఈ పథకం మూడు విస్తృత భాగాలను కలిగి ఉంది. మొదటి భాగం నాలుగు ప్రధాన ఆహార ఉత్పత్తుల విభాగాల తయారీని ప్రోత్సహించడానికి సంబంధించింది. మిల్లెట్ ఆధారిత ఆహారాలు, ప్రాసెస్ చేసిన పండ్లు & కూరగాయలు, సముద్ర ఉత్పత్తులు మరియు మొజారెల్లా చీజ్తో సహా ఉడికించడానికి సిద్ధంగా ఉంది/ తినడానికి సిద్ధంగా ఉన్నవి . రెండవ భాగం ఉచిత శ్రేణి - గుడ్లు, పౌల్ట్రీ మాంసం మరియు గుడ్డు ఉత్పత్తులతో సహా పైన పేర్కొన్న నాలుగు ఆహార ఉత్పత్తుల విభాగాలలో ఎస్ఎంఈల యొక్క వినూత్న/సేంద్రీయ ఉత్పత్తులను ప్రోత్సహించడానికి ఉద్దేశించబడింది. మూడవ భాగం బలమైన భారతీయ బ్రాండ్ల ఆవిర్భావాన్ని ప్రోత్సహించడానికి విదేశాల్లో బ్రాండింగ్ మరియు మార్కెటింగ్కు మద్దతు ఇవ్వడానికి సంబంధించినది. స్కీమ్ మార్గదర్శకాలు 2వ మే, 2021న తెలియజేయబడ్డాయి. ఈ పథకం కింద దరఖాస్తులను ఆహ్వానించడం కోసం 2021 మే 2న ఈఓఐ జారీ చేయబడింది, అప్లికేషన్ విండో ముగింపు తేదీ జూన్ 24, 2021గా ఉంది. కేటగిరీ-I కింద మొత్తం 60 మంది దరఖాస్తుదారులు, కేటగిరీ-II కింద 12 మంది దరఖాస్తుదారులు మరియు కేటగిరీ-III కింద 71 మంది దరఖాస్తుదారులు ఇటీవల ఎంపిక చేయబడ్డారు. ఈ విషయాన్ని ఫుడ్ ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
పౌర విమానయాన మంత్రిత్వ శాఖ
దేశీయ నిర్వహణ, మరమ్మతు, సమగ్ర పరిశీలన -MRO సేవలకు వస్తు, సేవల పన్ను 18% నుండి 5%కి తగ్గింపు
కోవిడ్కు ముందు ఆర్థిక సంవత్సరం లో సగటు ప్రయాణీకుల సంఖ్య రోజుకు 4 లక్షలు. 6 మార్చి 2022న, భారతదేశంలోని దేశీయ విమానయాన సంస్థలు దాదాపు 3.7 లక్షల మంది ప్రయాణికులను గమ్యాలకు చేర్చాయి. అంటే రోజువారీ విమాన ప్రయాణికుల సంఖ్య కొన్ని నెలల్లో COVID ముందు స్థాయిలను దాటవచ్చు.
భవిష్యత్తులో విమానయాన రంగంలో పెరుగుతున్న అవసరాలను తీర్చడానికి ప్రభుత్వం అనేక చర్యలు తీసుకుంది, వాటిలో కొన్ని:
 ఎయిర్పోర్ట్స్ అథారిటీ ఆఫ్ ఇండియా కొత్తవి, ఇప్పటికే ఉన్న విమానాశ్రయాల అభివృద్ధిని సుమారు వచ్చే ఐదేళ్లలో రు. 25,000 కోట్ల అంచనా మూలధన వ్యయంతో చేపట్టింది. ఇందులో కొత్త టెర్మినల్స్ నిర్మాణం, ఇప్పటికే ఉన్న టెర్మినల్ల విస్తరణ మార్పులు, రన్వేలు, అప్రాన్లు, విమానాశ్రయ నావిగేషన్ సేవలు  మౌలిక వసతులు, నియంత్రణ టవర్లు, సాంకేతిక బ్లాక్ల విస్తరణ లేదా బలోపేతం చేయడం వంటివి ఉంటాయి.
 ఢిల్లీ, హైదరాబాద్, బెంగళూరులోని పబ్లిక్ ప్రైవేట్ పార్టనర్షిప్  విమానాశ్రయాలు 2025 నాటికి దాదాపు రూ.30,000 కోట్ల భారీ విస్తరణ ప్రాజెక్టులను చేపడుతున్నాయి. అదనంగా, ప్రభుత్వ ప్రైవేట్ భాగస్వామ్యంలో దేశవ్యాప్తంగా కొత్త గ్రీన్ఫీల్డ్ విమానాశ్రయాల అభివృద్ధికి రూ.36,000 కోట్లు పెట్టుబడి పెట్టడానికి ప్రణాళికలు సిద్ధం చేశారు.
 దేశవ్యాప్తంగా 21 గ్రీన్ఫీల్డ్ విమానాశ్రయాల ఏర్పాటుకు భారత ప్రభుత్వం 'సూత్రప్రాయంగా' ఆమోదం తెలిపింది. ఇప్పటివరకు, మహారాష్ట్రలోని సింధుదుర్గ్ షిర్డీ, పశ్చిమ బెంగాల్లోని దుర్గాపూర్, సిక్కింలోని పాక్యోంగ్, కేరళలోని కన్నూర్, ఆంధ్రప్రదేశ్లోని ఓర్వకల్, కర్ణాటకలోని కలబురగి, ఉత్తరప్రదేశ్లోని ఖుషీనగర్ అనే ఎనిమిది గ్రీన్ఫీల్డ్ విమానాశ్రయాలు కార్యకలాపాలు ప్రారంభించాయి.
 రీజనల్ కనెక్టివిటీ స్కీమ్ – ఉడే, దేశ్ కా ఆమ్ నాగ్రిక్  కింద, 65 విమానాశ్రయాలను  కలుపుతూ 403 మార్గాలు 31 జనవరి 2022 నాటికి ప్రారంభిస్తారు.
 డొమెస్టిక్, మెయింటెనెన్స్, రిపేర్ ఓవర్హాల్  సేవల కోసం వస్తువులు సేవల పన్ను  రేటు 18% నుండి 5%కి తగ్గించారు.
 విమానాల లీజింగ్ కోసం అనుకూలమైన ఫైనాన్సింగ్ వాతావరణం ప్రారంభమయ్యింది.
 భారతీయ విమానాశ్రయాలలో ఎయిర్ నావిగేషన్ అవస్థాపన వసతుల మెరుగుదల జరుగుతోంది.
వినానయాన టర్బైన్ ఇంధనం పై విలువ ఆధారిత పన్ను  తగ్గింపు కోరిన రాష్ట్రాలు, కేంద్రపాలిత ప్రాంతాల అభ్యర్ధన పరిగణన లోకి తీసుకున్నారు. కింది 11 రాష్ట్రాలు/ కేంద్రపాలిత ప్రాంతాలలో ATFపై VATని 5% కంటే తక్కువ కి తగ్గించాయి:
అండమాన్, నికోబార్ దీవులు, దాదర్,నగర్ హవేలీ, డామన్- డయ్యూ, గుజరాత్, హర్యానా, హిమాచల్ ప్రదేశ్, జమ్మూ కాశ్మీర్, లడఖ్, మధ్యప్రదేశ్, త్రిపుర, ఉత్తర ప్రదేశ్ ఉత్తరాఖండ్.
పౌర విమానయాన మంత్రిత్వ శాఖ సహాయ మంత్రి డా. వి.కె. సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
రక్షణ మంత్రిత్వ శాఖ
240వ ఇంజనీర్ల దినోత్సవం జరుపుకున్న భారత సైన్యం
భారత సైన్యం ఈరోజు నవంబర్ 18న 240వ సైనిక ఇంజనీర్ సైనికుల దినోత్సవం జరుపుకుంది. నేషనల్ వార్ మెమోరియల్ ఆధ్వర్యంలో లాంఛనపూర్వకంగా జరిగిన ఈ కార్యక్రమంలో ఇంజనీర్-ఇన్- చీఫ్ లెఫ్ట్ నెంట్ జనరల్ ఎస్ కె శ్రీవాస్తవ, ఇతర అధికారులు, జెసివోలు పాల్గొన్నారు. దేశం కోసం ప్రాణాలర్పించిన అమర జవాన్లకు ఈ సందర్భంగా ఘనంగా పుష్పాంజలి ఘటించారు.
సైనిక ఇంజనీర్లు యుద్ధ సమయంలో అవసరమైన ఇంజనీరింగ్ సహాయం చేస్తారు. సాయుధ దళాలకు, ఇతర రక్షణ సంస్థలకు అవసరమైన మౌలిక సదుపాయాలు కల్పించటం, సుదీర్ఘమైన మన సరిహద్దులలో రవాణాకు విఘాతం కలగకుండా చూడటం, సామాన్య ప్రజానీకానికి ప్రకృతి వైపరీత్యాల సమయంలో సాయం అందించటం వీరి పని. యుద్ధ ఇంజనీర్లు, మిలిటరీ ఇంజనీరింగ్ సర్వీస్, సరిహద్దు రహదారి సంస్థ, మిలిటరీ సర్వే అనే నాలుగు విభాగాలు నాలుగు మూలస్తంభాలుగా నిలిచి ఈ కార్యక్రమాలు చేపడతాయి.
ఇంజనీర్ సైనికులలో మూడు బృందాలుండేవి. మద్రాస్ శాపర్స్, బెంగాల్ శాపర్స్, బాంబే శాపర్స్ ఉండగా 1932 నవంబర్ 18న వీటిని విలీనం చేశారు. అప్పటినుంచి వీరి అత్యున్నత సేవలు చరిత్రలో భాగమయ్యాయి. అటు యుద్ధ సమయంలోనూ, ఇటు శాంతి సమయాల్లోనూ వీరి సేవలు అసమానంగా సాగుతూ వస్తున్నాయి.
కార్మిక, ఉపాధికల్పన మంత్రిత్వ శాఖ
ఉపాధి కల్పనా లక్ష్యాన్ని అధిగమించిన ఆత్మనిర్భర్ భారత్ రోజ్గార్ యోజన 
కేంద్ర ప్రభుత్వ వినూత్న ఉపాధి ప్రోత్సాహక పథకం అయిన ఆత్మనిర్భర్ భారత్ రోజ్గార్ యోజన  కోవిడ్-19 మహమ్మారి కాలంలో ఉపాధి కల్పన, పునరుద్ధరణను ప్రోత్సహించడంలో సాధించిన విజయాలను ప్రదర్శిస్తూ, తన ప్రారంభ ఉద్యోగ కల్పనా లక్ష్యాలను అధిగమించింది.
ఎంప్లాయీస్ ప్రావిడెంట్ ఫండ్ ఆర్గనైజేషన్ తో నమోదు చేసుకున్న సంస్థల యాజమాన్యాలకు ఆర్ధిక తోడ్పాటును అందించడం ద్వారా నూతన ఉద్యోగ అవకాశాల సృష్టికి ప్రేరణను ఇచ్చేందుకు రూపకల్పన చేసిన ఎబిఆర్వైని 1 అక్టోబర్ 2020 నుంచి ప్రభావవంతంగా ప్రారంభించడం జరిగింది. ఈ పథకం 1000 మంది ఉద్యోగులు కలిగిన సంస్థలకు ఉద్యోగి, యజమాని విరాళాలను  కవర్ చేయడం ద్వారా మహమ్మారి కారణంగా ఉద్యోగాలను కోల్పోయిన వారితో సహా నిరుద్యోగ వ్యక్తులకు ఉపాధిని ప్రోత్సహించడం లక్ష్యంగా పెట్టుకుంది. వెయ్యికి పైగా ఉద్యోగులు కలిగిన సంస్థలకు, కొత్త ఉద్యోగుల విషయంలో కేవలం ఉద్యోగి ఇపిఎఫ్ విరాళాలు  ద్వారా కవర్ చేయడం జరిగింది.
31 మార్చి 2022వరకు నమోదులు తెరిచి ఉన్న ఈ పథకం, దేశవ్యాప్తంగా దాదాపు 7.18 మిలియన్ల ఉద్యోగలకు లబ్ధి చేకూర్చాలని లక్ష్యంగా పెట్టుకుంది. 31 జులై 2023 నాటికి, ఎబిఆర్వై ఇప్పటికే 7.58 మిలియన్ కొత్త ఉద్యోగుల నమోదును సాధించి, తొలుత పెట్టుకున్న ఉపాధి ఉత్పాదన లక్ష్యాన్ని అధిగమించింది.
నేటివరకు, మొత్తం 1,52,380 సంస్థలు దాదాపు 60,44,155 కొత్త ఉద్యోగులను నియమించి, అన్ని అర్హతా నియమాలను నెరవేర్చిన తర్వాత ఎబిఆర్వై పథకం కింద రూ. 9,669.87 కోట్ల మేరకు ప్రయోజనాలను పొందాయి. ఈ పథకం నెల నెలా లబ్ధిదారు సంస్థలు, ఉద్యోగులు నిర్ధిష్ట అర్హతా ప్రమాణాలను నెరవేర్చిన తర్వాత ప్రయోజనాల పంపిణీని నిర్ధారిస్తుంది.
ఈ పథకం ఉద్యోగ మార్కెట్ పునరుద్ధరణకు గణనీయమైన సహకారానికి ప్రాధాన్యతను ఇస్తూ, సవాళ్ళతో కూడిన ఈ సమయంలో ఆర్ధిక పునరుద్ధరణను పెంచడంలో తన పాత్రను నొక్కి చెబుతుంది.
ఆత్మనిర్భర్ భారత్ రోజ్గార్ యోజన పై మరింత సమాచారం కోసం <https://www.epfindia.gov.in/site_en/abry.php అన్న లింక్ను ఉపయోగించడం ద్వారా వెబ్సైట్ను సందర్శించండి.
భూ శా స్త్ర మంత్రిత్వ శాఖ
భూకంప ప్రమాద తీవ్రత ప్రమాణాలు రూపొందించడానికి భూకంప ప్రభావిత ప్రాంతాల్లో అధ్యయనం
సహజ సిద్ధ కారణాల వల్ల ప్రకృతి వైపరీత్యాలు సంభవిస్తాయి. దీనిలో మానవ తప్పిదాల వల్ల ప్రకృతి వైపరీత్యాలు సంభవిస్తాయని భావించడం ఎల్లపుడూ సమంజసం కాదు. అయితే, నాన్- ఇంజనీరింగ్ నిర్మాణాలు ప్రతి ప్రాంతం పై ప్రభావం చూపిస్తాయి. దీనిని దృష్టిలో ఉంచుకుని ప్రమాద తీవ్రత తగ్గించడానికి అమలు చేయాల్సిన చర్యలు రూపొందించడానికి శాస్త్రీయ, ఇంజనీరింగ్ పరిష్కార మార్గాలను అన్వేషించాల్సి ఉంటుంది.
భూకంపం వల్ల కలిగే ప్రకంపనాలు తట్టుకుని నిలబడ కలిగే భవనాలు/ మౌలిక సదుపాయాలు/నివాస గృహాలను నిర్మించడానికి భూకంప ప్రభావిత ప్రాంతాల్లో అధ్యయనం చేయాల్సి ఉంటుంది. భూకంప లేదా భూకంపాలకు గురయ్యే ప్రాంతాలను భౌగోళిక, భౌగోళిక లక్షణాలకు సంబంధించి జోన్లుగా విభజించే మైక్రో జోనేషన్ అధ్యయనం నిర్వహిస్తారు. దీనివల్ల సంబంధిత ప్రాంతంలో వివిధ ప్రదేశాలలో భూకంప ప్రమాదాలను గుర్తించి ఆస్తి, ప్రాణ నష్టాలు తగ్గించడానికి చర్యలు రూపొందించవచ్చు.
దేశంలో భూకంప పర్యవేక్షణ బాధ్యతను భూ శాస్త్ర మంత్రిత్వ శాఖకు అనుబంధంగా పనిచేస్తున్న నేషనల్ సెంటర్ ఫర్ సీస్మోలజీ నిర్వర్తిస్తోంది. దేశవ్యాప్తంగా యంత్రాంగం కలిగి ఉన్న నేషనల్ సెంటర్ ఫర్ సీస్మోలజీ దేశం వివిధ ప్రాంతాలలో నెలకొల్పిన 152 అబ్జర్వేటరీలను నిర్వహిస్తూ భూకంపాలను అధ్యయనం చేస్తున్నది. దేశం, దేశం చుట్టుపక్కల సంభవిస్తున్న భూప్రకంపనలు గుర్తించే సామర్థ్యం నేషనల్ సెంటర్ ఫర్ సీస్మోలజీ కలిగి ఉంది. 3.0 తీవ్రత కలిగిన భూకంపాలను కూడా గుర్తించే సామర్థ్యం సంస్థ కలిగి ఉంది . దేశంలో భూకంప పర్యవేక్షణ సామర్థ్యాన్ని మరింతగా పెంచేందుకు వచ్చే 2 నుంచి 3 ఏళ్లలో మరో 100 కొత్త అబ్జర్వేటరీలను ఏర్పాటు చేయాలని కేంద్రం యోచిస్తోంది.
ఈ సమాచారాన్ని కేంద్ర శాస్త్ర సాంకేతిక, భూ శాస్త్ర మంత్రిత్వ శాఖ సహాయ  మంత్రి డాక్టర్ జితేంద్ర సింగ్ ఈరోజు రాజ్యసభలో లిఖితపూర్వక సమాధానంలో అందించారు.